བདག་མེད་མཁྱེན་བརྩེ་སྟོབས་དང་ལྡན་པ་ཡི། འོད་དཀར་གནས་འཛིན་སྐུ་ལ་
ཕྱག་འཚལ་ལོ། །གསང་སྒྲུབ་འཕྲུལ་གྱི་ལྡེ་མིག་ཅེས་བྱ་བ། མཁས་པ་སྟོང་རྒྱུང་མཐུ་
ཆེན་དང་། ཞང་ཞུང་དཀྱེལ་ཆེན་མུ་ཐུར་དང་། སྟང་ཆེན་དམུ་ཚ་གྱེར་མེད་དང་།
རྒྱུང་ཡར་བླ་ཆེན་ཁོད་སྤུངས་ཀྱིས། གསང་སྒྲུབ་དོན་གྱི་ཏན་ཏྲ་གསུངས། སྟོང་རྒྱུང་
མཐུ་ཆེན་གྱིས་གསུངས་པ། གསང་སྒྲུབ་དོན་ལ་འཇུག་པའི་གཤེན་རབས་ཀྱིས།
བསྙེན་པའི་གཞི་མ་དགུ་ལ་མ་བསྙེན་ན། བྱེ་འདམ་གསེབ་དུ་རྨེང་མེད་མཁར་རྩིག་
འདྲ། བསྙེན་པའི་གཞི་མ་སྒོ་དགུས་[གཞི་]གཏིང་ན། མཐོ་བརྟན་བྲག་ལ་རྩེ་མཁར་
བརྩེག་པ་འདྲ། །ཞེས་བྱ་སྟེ། དེ་ཡང་སྔོན་འགྲོ་ཕྱི་ཡི་བསྙེན་པ་གསུམ་གྱིས་དགོངས་
༼དགོས༽པ་གྲབས་སུ་གཞུག ཉེ་བ་ནང་གི་བསྙེན་པ་གསུམ་གྱིས་དབང་༼རྫས༽
ལྡན་བདེ་ལ་དགོད། བཅའ་གཞི་ལས་ཀྱི་བསྙེན་པ་གསུམ་གྱིས། འདྲེས་པ་ཆེན་པོའི་
དམ་ཚིག་བསྣན་པ་དང་དགུའོ། །སྔོན་འགྲོ་ཕྱིའི་བསྙེན་པ་གང་ཞེ་ན། དཔོན་གསས་
མཚན་ཉིད་ཡར་ལྡན་བསྟེན་པ་ཐུགས་རྗེ་བྱིན་རླབས་ཀྱི་གཞི་མ། གནས་མཚན་ཉིད་
བཞི་ལྡན་དུ་འཇུག་པ་བཀྲ་ཤིས་རྟེན་གྱི་གཞི་མ། གྲོགས་མཚན་ཉིད་དྲུག་ལྡན་བསྟེན་
པ་དམ་ཚིག་སྲོག་གི་གཞི་མའོ། །ཉེ་བ་ནང་གི་བསྙེན་པ་གསུམ་ནི། དང་པོ་ཡོ་བྱད་

148
སངས་རྒྱས་གཡུང་དྲུང་བོན་གྱི་དཔེ་ཚོགས།
རྫས་ལ་བསྙེན་པས་དབང་དང་དངོས་གྲུབ་ཀྱི་རྟེན། །ཐར་གླུད་སྐོང་ལ་བསྙེན་པས་བར་
ཆོད་གནས་སུ་ཞི། །ཕྱི་རྟེན་སྐོས་ལ་བསྙེན་པས་ལོག་རྟོག་རྒྱང་མཚམས་བཅད། བཅའ་
གཞི་ལས་ཀྱི་བསྙེན་པ་གསུམ་ནི། ལྷ་རྟེན་བཅའ་གཞི་ལ་བསྙེན་པས་དམིགས་པའམ་
ཡུལ་གསལ། བཀོད་པ་རྒྱན་ལ་བསྙེན་པས་ལྷ་ཡི་དམིགས་གསལ། བསྲེ་བསྣན་སྒོ་ལ་
བསྙེན་པས་དམ་ཚིག་ལ་སྤོང་ཉམས་མི་སྤོང་པ་ཡིན། །ཞེས་གསུངས། ཀྱེལ་༼དཀྱེལ༽
མུ་ཐུར་གྱིས་གསུངས་པ། སྒྲུབ་པའི་ཡན་ལག་བཅོ་བརྒྱད་ཀྱིས་གོ་མ་ཕྱེ་ན་སྡོང་པོ་རྩ་
བ་རུལ་བ་དང་འདྲ། སྒྲུབ་པའི་ཡན་ལག་བཅོ་བརྒྱད་ཀྱིས་གོ་ཕྱེད་ན། ལྗོན་ཤིང་ལོ་
འདབ་རྒྱས་པ་དང་འདྲ། བཅོ་བརྒྱད་གང་ཞེ་ན། བྱིན་རླབས་ལུང་གི་སྒྲུབ་པ་དྲུག་གིས་
བདག་གཞན་བྱིན་གྱིས་བརླབས། ངོ་མཚར་རྟགས་ཀྱི་སྒྲུབ་པ་དྲུག་གིས་བག་ཆགས་
དང་སྒྲིབ་པ་སྦྱངས། འབྲས་བུ་དབང་གི་སྒྲུབ་པ་དྲུག་གིས་བདག་གཞན་གྱི་དོན་
བསྒྲུབས་བོ། །དེ་ཡང་བྱིན་བརླབས་ལུང་གི་སྒྲུབ་པ་དྲུག་ནི་ང་མེད་ང་ལས་རྒྱལ། དྲག་
པོ་མཚམས་ཀྱི་ཡན་ལག་དང་། སྤྲོ་བསྡུ་གཞི་མ་དག་པ་ཏིང་འཛིན་བྱིན་བརླབས་ཀྱི་
ཡན་ལག སྟོང་གསུམ་འཇིག་རྟེན་དུ་དག་པ་སྣོད་རྟེན་གཞལ་ཡས་ཀྱི་ཡན་ལག དུག་
ལྔ་རང་སར་གྲོལ་བ་གདན་ཁྲིའི་ཡན་ལག དམིགས་རྟེན་དངོས་སུ་གསལ་བ་ཞི་ཁྲོ་ལྷ་
བསྐྱེད་ཀྱི་ཡན་ལག རང་བཞིན་གྱིས་སྤྱན་དྲངས་བཞུགས་པ་མཁའ་དབྱིངས་གཉིས་
མེད་ཀྱི་ཡན་ལག མོས་གུས་འདུན་པ་ཐུགས་རྗེ་སྐྱབས་ཀྱི་ཡན་ལག འགྱོད་ཚངས་
ཁོང་ཁྲུས་བཤགས་པའི་ཡན་ལག་དང་དྲུག་གོ །དང་པོ་ང་རྒྱལ་མཚམས་ལ་དགུ་ཡིས་
བསྟན་ཏེ། མཚམས་གཅད་པའི་ཡུལ་གསུམ། གཅད་པའི་ཐབས་གསུམ། ཆོད་པའི་
ཚད་གསུམ་སྟེ་དགུའོ། །དང་པོ་ཡུལ་གསུམ་ནི། ཕྱི་རྣམ་རྟོག་གི་བགྱེགས་༼བགེགས༽

གསང་ཐུས་ཐིག་ལེའི་བཀོད་པ།
149
ལ་གཅད། ནང་ལོག་རྟོག་གི་སྡུག་བསྔལ་ལ་གཅད། གསང་བ་མ་རིག་པའི་བདུད་ལ་
གཅད། གཅོད་པའི་ཐབས་གསུམ་ནི། ཕྱི་སྲིད་པའི་རྒྱལ་པོ་ལྟར་སྣང་སྲིད་རྒྱ་ཡིས་
བཏབ་ལ་གཅད། ནང་ལྟར༼གཏར༽ཚན་ལ་སྦུར་མ་རེག་པ་ལྟར་ཐོགས་པ་མེད་པར་
གཅད། གསང་བ་རིན་པོ་ཆེ་གླིང་ཁྲོད་དུ་ཕྱིན་པ་ལྟར། སྣང་སྲིད་ལྷ་དང་གཞལ་ཡས་
སུ་གྲུབ་པར་བཅད་དོ། །ཆོད་པའི་ཚད་གསུམ་ནི་སེམས་ལ་རྣམ་རྟོག་མེད་ན་ཕྱི་
མཚམས་ཆོད་པའི་ཚད། སེམས་ལ་ལོག་འཁྲུལ་མེད་ན་བར་མཚམས་ཆོད་པའི་ཚད།
རིག་པའི་རྩལ་ངར་རྙེད་ན་ནང་མཚམས་ཆོད་པའི་ཚད་དོ། །མཚམས་གསུམ་ནི་
མཚམས་སོ་ཞེས་སོ། །བདག་ཉིད་དོན་གྱི་ལྷུན་གྱིས་བསྒྲུབ་པ་ལ་གསུམ་སྟེ། བདག་གི་
ཕུང་པོ་ཤ་ཁྲག་དྲོད་དབུགས་རུས་པ་ཆུ་རྒྱུས་རྩ་དང་བཅས་པ། གཞལ་ཡས་དང་ལྷ་རུ་
གསལ་ཙམ་ན། ལྷ་སྲིན་སྡེ་བརྒྱད་ཀྱིས་ཕོད་མི་ཚུགས་པ་དབང་ཆེན་རྒྱལ་པོ་དང་འདྲ།
དེ་ལྟར་ཞི་ཁྲོའི་ལྷ་ཚོགས་ལུས་ལ་རྫོགས་པས་བྱིན་རླབས་ཤུགས་ལ་འབྱུང་པ་བཀའ་
ཐོབ་བློན་པོ་དང་འདྲ། བསྐྱེད་རྫོགས་ཟུང་འཇུག་ཏུ་ཉམས་སུ་བླངས་པས། གང་ལ་
ཉམ་མི་ང་བ་རྒྱལ་བློན་འབངས་གསུམ་འཛོམ་པ་དང་འདྲའོ། །ཕྱི་རྟེན་སྣོད་ཀྱི་གཞལ་
ཡས་ལ་གསུམ་སྟེ། ཕྱི་སྟོང་གསུམ་ལྷུན་རྫོགས་སུ་བསྐྱེད་པ་དང་། ནང་བུམ་པ་སྐུ་
རྫོགས་སུ་བསྐྱེད་པ་དང་། གསང་བ་ཕུང་པོ་རང་འགྱུར་དུ་བསྐྱེད་པ་དང་གསུམ་མོ། །དང་
པོ་ནི་ཕྱི་སྟོང་གསུམ་ལྷུན་རྫོགས་སུ་བསྐྱེད་པ་ནི། ཆུ་ལ་ཆུ་བུར་རྡོལ་བ་ལྟར་སྐད་ཅིག་
དྲན་གསལ་དུ་བསྐྱེད་པ་ཡིན་ཏེ། དེའི་ལྟ་བ་ཐེག་དགུའ་དགྲོལ་བའི་ཐིག་ལེ་ཉག་
གཅིག་གི་སྒོམ་པ་ཕྱག་རྒྱ་གསུམ་པའི་དམིགས་པ་ཡིན། སྤྱོད་པ་དུག་ལྔ་གནས་འགྱུར་
གྱི་བརྗོད་འདས་ཡིན། འབྱུང་འདུས་ཕུང་པོ་ལྷ་སྐུ་རིགས་སྟོབས་སྤྱན་དུ་འགྱུར་བའི་

150
སངས་རྒྱས་གཡུང་དྲུང་བོན་གྱི་དཔེ་ཚོགས།
འབྲས་བུ་ཡིན་ནོ། །དེ་ཡང་གཞི་ལྡན་རྡུལ་མཚོན་ཡིན། ཡིག་འབྲུ་ས་བོན་ཡིན།
སྔགས་བསྐུལ་མ་ཡིན། ཏིང་ངེ་འཛིན་འགུག་འདྲེན་ཡིན། ཕྱག་རྒྱ་བརྡའ་སྟོན་ཡིན།
རྫས་མཐུན་རྐྱེན་ཡིན་ནོ། །བུམ་པ་སྐུ་རྫོགས་སུ་བསྐྱེད་པ་ནི། རྟེན་གནས་བུམ་པ་ཡིན།
ཡིག་འབྲུ་སྐྱེ་རྒྱུ་ཡིན། འོད་ཟེར་ཆོ་འཕྲུལ་ཡིན། སྦྱང་གནས་འགྲོ་དྲུག་ཡིན། དོན་
རྫོགས་ལྷ་དང་གཞལ་ཡས་ཡིན་ནོ། །གསང་བ་ཕུང་པོ་རང་འགྱུར་དུ་བསྐྱེད་པ་སྤྱིར་
གཅིག་ཀྱང་། བྱེ་བྲག་གཉིས་ཡིན་ཏེ། ཕྱི་ཕུང་པོ་གཞལ་ཡས་ལྷ་རུ་བསྐྱེད་པ་དང་།
ནང་རྩ་ལག་འོད་ཀྱི་ཐིག་ལེར་བསྐྱེད་པའོ། །དམིགས་པ་གདན་གྱི་འགྱུར་ཚུལ་ནི།
ལུང་ལས་ཀྱང་ཚད་ལས་དགར་བའི་སེམས་ཅན་ལྔ་བཏུལ་ནས། སྤང་མེད་ལུང་དུ་
གྲོལ་བས་གྲུབ་པའི་རྒྱུ་རུ་བསྟན། །ཞེས་གསུངས་པས། ཞེ་སྡང་ཚད་ལས་
དགར༼བརྒལ༽བའི་སེང་གེ་རྣམ་ཤེས་ཐིག་ལེ་རྟེན་པ་དེ། ཕྱག་རྒྱའི་སྟོབས་ཀྱིས་
གཤེན་ལྷ་འོད་དཀར་གྱི་སྐུར་གྲོལ། སྔགས་ཀྱི་མཐུས་བོན་གྱི་སྐུར་འགྱུར། ཏིང་ངེ་
འཛིན་གྱི་རྩལ་གྱིས་བདེ་བ་ཆེན་པོའི་རིགས་འཛིན། རྫས་ཀྱི་ནུས་པས་བྱམས་པའི་
སྟོབས་བསྐྱེད། མཚན་མ་སྟོང་པས་སྟོང་པ་ཉིད་ཀྱི་ཡེ་ཤེས་གསལ། ཡེ་ཤེས་སྤྱན་གྱིས་
བོན་ཉིད་ལ་གཟིགས་སོ། །དེ་བཞིན་དུ་ཕྱག་རྒྱས་སྐུ་བཞི་གསལ། སྔགས་ཀྱིས་སྐུ་
བཞིར་འགྱུར། ཏིང་ངེ་འཛིན་གྱིས་རིགས་བཞིར་འཛིན། རྫས་ཀྱི་གཉེན་པོས་སྟོབས་
བསྐྱེད། ཉེས་པ་དག་པས་སྤྱན་དྲུག་གཟིགས། སྤྱན་དྲུག་གཟིགས་པས་ལྷ་དང་གཞལ་
ཡས་ལྷུན་རྫོགས་སུ་བསྐྱེད་པར་བྱ་སྟེ། ཆས་བཞག་ལྷ་ཡི་གཞི་མ་ཞེས་ཀྱང་དེ་ལ་བྱ།
དམིགས་མེད་གཞུང་གི་རྒྱས་གདབ་ནི། བརྡའ་སྔགས་རྫས་ཚིག་ཏིང་འཛིན་རྣམས།
བྱ་བར་མ་བཀག་པ་ཐབས། བྱ་བར་མ་དམིགས་པ་ཤེས་རབ་ཀྱི་བྱིན་གྱིས་བརླབས་

གསང་ཐུས་ཐིག་ལེའི་བཀོད་པ།
151
པས། ད་༼དེ༽ཅི་བས་ཀྱང་སལེ་གསལ་བར་གསལ་བ། གཟི་ཆགས་པ་རྫུ་འཕྲུལ་འོད་
ཀྱི་གཞལ་ཡས། ང་༼ངག༽ལྷ་རུ་བྱིན་གྱིས་བརླབས་སོ། །དེ་ལྟར་བརླབས་པ་ནི་བྱིན་
རླབས་ཀྱི་ཡང་བྱིན་རླབས་ཞེས་བྱའོ། །རང་བཞིན་དང་དབྱིངས་ལས་ཡེ་ཤེས་སྤྱན་
དྲངས་བཞུགས་སུ་གསོལ་བའི་ཡན་ལག་ནི་བཞི་སྟེ། གནས་གང་ནས་གང་དུ་ཇི་ལྟར་
དྲངས་པའི་དོན་དང་། གང་དང་གང་དུ་ཇི་ལྟར་བཞུགས་སུ་གསོལ་བའོ། །གནས་གང་
ནས་གང་དུ་སྤྱན་དྲངས་པ་ནི། དབྱིངས་དང་ཡེ་ཤེས་ཆེན་པོ། །དུག་ལྔའི་གཉེན་པོར་
སྤྱན་དྲངས། ཀློང་ནས་འདིར་མ་རིག་པའི་གཉེན་པོར་སྤྱན་དྲངས། ཤེས་རབ་ལ་
ཐབས་འགྲོ་བའི་དོན་དུ་སྤྱན་དྲངས། ཇི་ལྟར་སྤྱན་དྲངས་ན་ནམ་མཁའ་ལ་ཉི་མ་ཤར་
བ་བཞིན་སྤྱན་དྲངས། བར་སྣང་ལས་ཆར་འབབ་པ་ལྟར་སྤྱན་དྲངས། རྡུལ་གཅིག་གི་
སྟེང་དུ་རྡུལ་གཅིག་རྙེད་པ་ལྟར་སྤྱན་དྲངས། གང་དུ་དྲངས་ཤིང་བཞུགས་སུ་གསོལ་
ན། རྡུལ་མཚོན་ལས་བསྐྱེད་པ་ཕྱི་ཡི་གཞལ་ཡས་སུ་སྤྱན་དྲངས་ཤིང་བཞུགས། བུམ་
པ་ལས་སྐྱེད་པ་ནང་གི་གཞལ་ཡས་སུ་བཞུགས། རང་ལུས་སྒྲུབ་པ་གསང་བའི་གཞལ་
ཡས་སུ་བཞུགས་པའོ། །དེ་ཡང་ཇི་ལྟར་བཞུགས་ན། བྱེ་མ་ལ་མར་ཐིམ་པ་ལྟར་
བཞུགས། འོ་མ་ལ་འོ་མ་ཐིམ་པ་ལྟར་བཞུགས། གསེར་ལ་ནག་མཚུར་ཐིམ་པ་ལྟར་
བཞུགས། སྤྱན་དྲངས་ཞིང་བཞུགས་སུ་གསོལ་བའི་དོན་ཆེད་ནི། རྡུལ་ཚོན་ལ་འགྲོ་
བའི་དོན་དུ་བཞུགས། བུམ་པ་ལ་མཐུ་དབང་གི་དོན་དུ་བཞུགས། བདག་ཉིད་ལ་བྱིན་
རླབས་ཀྱི་དོན་དུ་བཞུགས་སོ། །གུས་འདུད་ལ་ཕྱག་གི་ཡན་ལག་ནི། སྒོ་གསུམ་དག་
པའི་ཕྱག་གིས་བདག་སྒྲིབ་སྦྱངས། ཐུགས་རྗེ་སྟོབས་ཀྱིས་ཕྱག་གིས་འགྲོ་བ་གཞན་གྱི་
བག་སྒྲིབ་སྦྱངས། ཏིང་འཛིན་རོལ་པའི་ཕྱག་གིས་བར་ཆོད་ཀྱིས་བསླུ་བྲིད་ཞི་བའོ། །དེ་

152
སངས་རྒྱས་གཡུང་དྲུང་བོན་གྱི་དཔེ་ཚོགས།
ཀློང་དུ་བཙལ་བས་ངག་ལ་མཐུ་བྱིན་འབྱུང་།
ཡང་ལུས་ཕྱག་མཁའ་ལ་འཚལ་བས། ལུས་ལ་བདེ་བའི་མདངས་ཕྱུང་བའོ། །ངག་ཕྱག་
ཡིད་ཕྱག་དབྱིངས་སུ་བཙལ་བས་
སེམས་ལ་རྟོགས་ཚད་འབྱུང་བའོ། །ཉེས་བྲན་༼དྲན༽འགྱོད་ཚངས་བཤགས་པ་ལྔ་སྟེ།
གཞི་མ་རིག་པ་རིག་པའི་ཡེ་ཤེས་སུ་བཤགས། རྩ་བ་མ་རྟོགས་པའི་དུག་ལྔ་ཡེ་ཤེས་ལྔ་
རུ་བཤགས། སྡོང་པོ་ལོག་པར་ལྟ་བའི་གཟུང་འཛིན་དབྱིངས་དང་ཡེ་ཤེས་སུ་བཤགས།
ཡན་ལག་འབད་རྩོལ་གྱི་སྡུག་བསྔལ་བརྩལ་མེད་ལྷུན་གྲུབ་ཏུ་བཤགས། ཁས་བླངས་
རྩིགས་ཀྱི་དྲི་མ་ལོངས་སྤྱོད་ཚོགས་ཀྱིས་བཤགས། དེའི་དགོས་དོན་ནི་ལོག་པའི་རྟོག་
ཚོགས་ཁོང་ཁྲུས་སུ་བྱས་ནས་དག་ཅིང་ཚངས་པ་ཐོབ་ཞེས་གསུངས་སོ། །དེ་ནས་
རྒྱུང་ཡར་བླ་ཆེན་ཁོད་སྤུངས་ཀྱིས། ངོ་མཚར་རྟགས་ཀྱི་སྒྲུབ་པ་དྲུག་གསུངས་པ། ནང་
མཚམས་ཆོད་པ་བྱིན་འབེབས་ཀྱི་ཡན་ལག་དང་། འཛབ་ཚོགས་འཕྲོ་འདུ་གསང་
བའི་ཡན་ལག་དང་། གསལ་འདེབས་ཕྱག་རྒྱ་སྐུ་བསྟོད་ཀྱི་ཡན་ལག་དང་། དྲག་པོ་ཕོ་
ཉ་བཞེན་འདེབས་ཀྱི་ཡན་ལག་དང་། ངོ་མཚར་ཞི་ཁྲོ་རྟགས་སྒྲུབ་ཀྱི་ཡན་ལག་དང་།
བཞི་༼གཞི༽སྙིང་འགྱུར་མེད་དམ་བཅའི་སྒྲུབ་པ་དང་དྲུག་གོ །ནང་མཚམས་ལ་ལྔ་
སྟེ། ཡིད་ཀྱིས་འགྱུ་བ་ཡེ་ཤེས་སུ་གཅད། བློ་འཁྲུལ་གྱང་༼གྱི༽རྟོགས་༼རྟོག་པ༽
འཛིན་མེད་དུ་གཅད། རྣམ་ཤེས་ཀྱི་རྟོགས་༼རྟོག༽པ་ལྷ་ཚོགས་སུ་གཅད། ཉོན་
མོངས་འཛིན་པ་ཐུགས་རྗེ་རུ་གཅད། ཐམས་ཅད་ནས་ཐམས་ཅད་དུ་སེམས་རྟོག་མེད་
བདེ་གསལ་དུ་གྲོལ་བར་གཅད་དོ། །མཆོད་པ་ལ་བཞི། བདུད་རྩི་འཆི་མེད་རྣམ་དག་
གིས་མཆོད་པ་དང་གཅིག རྣམ་བརྒྱད་དབྱིངས་ཤེས་རོལ་པའི་མཆོད་པ་དང་གཉིས།
གཏོར་མ་ལྷ་ཚོགས་འདུ་གནས་ཀྱི་མཆོད་པ་དང་གསུམ། ཏིང་མུར་འདོད་ཆགས་རྩད་

གསང་ཐུས་ཐིག་ལེའི་བཀོད་པ།
153
གཅོད་ཀྱི་མཆོད་པ་དང་བཞིའོ། །དེ་ལ་བདུད་རྩི་སྨན་གྱི་མཆོད་པ་ནི། སྲིན་ལག་ལ་
བདུད་རྩི་སྨན་གྱི་རྒྱུན་རྩ་ཡོད་པས། བླངས་པ་ཙམ་གྱིས་བྱིན་ཕེབས་ལ། བདུད་རྩི་
ཕུལ་བའི་ཡོན་ཏན་གྱིས། བདུད་བཞི་ལྷ་རུ་གྲོལ་བ་འཆི་མེད་སྐྱེས་སྣང་བརྩན། སྲོག་
མེད་གཡུང་དྲུང་གི་སྐུ་ཐོབ།
གཏོར་མ་འབན་ཚོགས་རི་རབ་ཀྱི་མཆོད་པས་ཡར་རྒྱལ་
བ་མཉེས། དམིགས་ཏེ་ཕུལ་བས་དམ་ཅན་བསྐངས་སོ། །གསང་བ་ཟད་མེད་གཏེར་དུ་
རོལ་པས། གཡུང་དྲུང་གི་ལང་ཚོར་གྱུར་པའོ། །གཏི་མུག་ཤའི་མཆོད་པ་ནི། ཕྱི་དམ་
ཅན་སྲུང་མ་ལ་ཤ་རི་ཁྲག་མཚོ་ཕུལ་བས། སྡུག་བསྔལ་གྱི་སྐྱེ་རྩད་ཆོད། ནང་ཞི་ཁྲོའི་
ལྷ་ཚོགས་ལ་བདའ་མངར་དྲི་མདངས་སུ་ཕུལ་བས། བག་ཆགས་འཁོར་བ་རྩད་ནས་
ཆོད། གསང་བ་ཡབ་ཡུམ་ཀློང་དུ་སྦྱར་བས་ལྷ་སྐུ་ཡེ་ཤེས་སུ་རོལ་༼གྲོལ།༽ རྣམ་
བརྒྱད་ལྷ་ལ་ལྷ་ཐིམ་པས་དབྱིངས་ཡེ་ཤེས་དབྱེར་མེད་དུ་ཐིམ། ལྔ་པ་བདག་ཉིད་ཆེན་
པོ་ལ་ཐིམ་པར་མཆོད་པས། ཕུང་པོ་ལྷར་གྲོལ་བའོ། །འཕྲོ་འདུ་འཛབ་ཚོགས་ཀྱི་
མཆོད་པ་ལ། འཛབ་དྲངས་པ་དང་ཚོགས་ལོངས་སྤྱོད་དུ་རོལ་བ་གཉིས་སོ། །འཕྲོ་
འདུ་ལ་འཛབ་དང་སྙིང་པོ་གཉིས། སྤྱི་འཛབ་སྲིད་པ་སྤྱི་བླུགས་ཀྱི་འཕྲོ་འདུས་བདག་
གཞན་གྱི་སྒྲིབ་པ་སྦྱང་བ་དང་། སྙིང་པོ་འོད་ཟེར་རྒྱུད་མའི་འཕྲོ་འདུ་ཡིས་ཐུགས་དམ་
གྱི་རྒྱུད་བསྐུལ་བ་དང་། ས་བོན་བ་ཐག་གཟེངས་པ་ལྟ་བུ་ཡིས་མཉམ་པའི་ངང་ལ་
གཞག་པ་དང་། སྔགས་དྲག་པོ་བཞེན་འདེབས་ཀྱི་དྲེགས་པ་ཅན་ལས་ལ་བསྐུལ་པ་
དང་བཞིའོ། །འཕྲོ་འདུ་ལོངས་སྤྱོད་ཚོགས་ཀྱི་མཆོད་པ་ལ་བདུན་ཏེ། དང་པོ་གཞི་
དབྱེར་མེད་དུ་སྦྱར་ཏེ་བྱིན་གྱིས་བརླབས་པ་དང་། ཡུལ་སྤྱོད་བརྒྱད་དུ་བསྒྲལ་ཏེ་བྱེ་
བྲག་དབྱེ་བ་དང་། རྡུལ་གཅིག་སྟེང་དུ་རྡུལ་རྙེད་ཇི་བཞིན་དུ། དོག་འཛེར་མེད་པར་

154
སངས་རྒྱས་གཡུང་དྲུང་བོན་གྱི་དཔེ་ཚོགས།
སྤྱན་དྲངས་དང་། སྣང་སྲིད་ལྷ་རུ་བསྒྲུབ་པའི་ཕྱིར། ཚོགས་མཆོད་དམིགས་སུ་བསྟིམ་
པ་དང་། དམ་ཉམས་ཀྱི་སྣང་བ་བཟློག་པའི་ཕྱིར་བཤགས་པ་དང་། འགལ་བྱེད་ལུས་
བསྒྱུར་བའི་ཕྱིར་བསྒྲལ་བསྟབས་བྱ་བ་དང་། བསོད་ནམས་ཀྱི་ཚོགས་གསོག་པའི་ཕྱིར་
སྨོན་ལམ་གདབས་པའོ། །སྣང་བ་རང་གྲོལ་ཕྱག་རྒྱ་སྐུ་བསྟོད་ཀྱི་ཡན་ལག་ལ། ཕྱི་རྒྱལ་
བ་ལྷའི་ཕྱག་རྒྱ་ངོས་བཟུང་ལ་སྐྱེ་འགྲོ་སྤྲོ་བ་བསྐྱེད་པ་དང་། ནང་ཞི་བའི་ལྷའི་ཕྱག་རྒྱ་